Document ID: /roh_data/filtered/fineweb-2-filterrobots_roh.jsonl.gz/36495

La nova ventilaziun è vegnida renovada u per part er installada da nov durant ils ultims trais onns. Tut las lavurs ed ils tests èn vegnids terminads per la fin da zercladur. Uss correspundia la ventilaziun a las pretensiuns actualas, scriva l’ASTRA.
Uss segua ina galaria da segirtad e vias da fugia
Ils proxims onns survegn il tunnel da Crapteig ina galaria da segirtad e vias da fugia. La galaria da segirtad vegn construida davent da l'atun sin ina lunghezza da 2’036 meters parallel al tunnel. La galaria da segirtad è concepida uschia che las vias per sa salvar sa reduceschan sin 250 meters.
50 milliuns per la segirezza dal tunnel Crapteig
Ils custs totals per augmentar la segirezza en il tunnel Crapteig muntian ad in total da 50 milliuns francs, concluda l’ASTRA sia communicaziun a las medias.
RR novitads 17:00